Kopieres via notisblokk til Dips og reformateres der…

**Helicobacter pylori og magesårbehandling**

Hovedårsaken til magesår er en kronisk infeksjon forårsaket av bakterien Helicobacter pylori. Hvis man blir kvitt denne bakterien, er sjansen stor for å bli helt frisk, og man unngår å få nye magesår. Behandlingen er en effektiv antibiotikakur. Antibiotika er en type medisiner som dreper bakterier.

**Behandling**

Du har fått forskrevet en trippelkur som består av en sterk syrehemmer og to typer antibiotika. Disse er nå skrevet ut på e-resept og kan hentes ut på alle apotek. Medisinene er følgende:

*Pantoprazol 40 mg: Morgen og kveld*

*Amoksicillin 500 mg: Morgen,* ***middag*** *og kveld*

*Metronidazol 400 mg: Morgen,* ***middag*** *og kveld*

Hele kuren varer i 10 dager. Syrehemmende medisin (pantoprazol) tas to ganger daglig, og antibiotika tas tre ganger daglig. Alle medikamentene bør tas til mat. Du bør unngå alkohol.

Kuren gir vanligvis få bivirkninger. De vanligste er magesmerter, kvalme og løs avføring. Dette er ufarlige bivirkninger som gir seg etter kuren. Kontakt fastlegen hvis bivirkningene blir for store.

Det er viktig å gjennomføre kuren. **Hvis du ikke gjennomfører kuren etter opplegget, øker risikoen for at du ikke blir kvitt magesårbakterien.**

**Kontroll**

Etter 2-3 måneder blir du innkalt til en pusteprøve som viser om behandlingen var vellykket. Hvis symptomene kommer tilbake, kontaktes egen lege.